Neruda (nerast)

Neruda je nekovová nerastná surovina (minerál alebo hornina), ktorá sa používa v priemysle v pôvodnom stave alebo po úprave. Nerudy sa na rozdiel od rúd najčastejšie nepoužívajú na výrobu kovov, všeobecne sú z nich získavané nekovové prvky alebo ich jednoduché zlúčeniny, vyznačujú sa nekovovým vzhľadom. Ide o veľmi heterogénnu skupinu nerastných surovín. Z hľadiska slovenskej legislatívy môžu patriť medzi vyhradené i nevyhradené surovinyBanský zákon - Zákon č. 44/1988 Zb. o ochrane a využití nerastného bohatstva (Online) prístup 21.4.2009.

Označenie nerudy je v danom zmysle používané iba v českej, slovenskej a staršej nemeckej a poľskej terminológii. Ruská terminológia síce tiež pozná pojem nerudy, ale radí medzi ne najmä stavebné suroviny. V anglickej literatúre analogický termín, zahŕňajúci rovnaké typy nerastných surovín neexistuje, je veľmi blízky termínu industrial minerals.

Nerudy nie sú definované tak jednoznačne ako rudné suroviny alebo fosílne palivá. O ich zaradení rozhodujú okrem chemického zloženia aj ich fyzikálne vlastnostiKraus, I., Kužvart, M. 1987: Ložiska nerud. SNTL, Alfa, Praha, 228 s., tzv. kondície. Teda súbor požiadaviek pre jednotlivé odvetvia, ktoré spracovávajú nerudy pre rôzne použitie. Niekedy je ich zaradenie komplikované, napr. bauxit alebo beryl sú často radené k nerudám, napriek tomu, že sú zdrojom kovov – hliníku a berýlia. Podobne i magnezit, ktorý spĺňa všetky kritériá na zaradenie medzi nerudné suroviny a v súčasnosti je používaný na výrobu nehorľavých obkladových materiálov a tehiel možno tiež využiť pri výrobe kovu – horčíkahttp://www.geology.cz - On-line geologická encyklopedie (Online) prístup 21.4.2009.

Medzi žiadané vlastnosti nerúd patria najmä tvar a veľkosť zŕn, belosť, brilancia, žiaruvzdornosť, inertnosť, lesk, vysoká alebo naopak nízka merná hmotnosť, tvrdosť. Od ich ložísk sa očakáva, že budú mať stabilnú kvalitu suroviny. V súčasnosti tiež možno sledovať trend rastu nárokov na úpravu s cieľom získania kvalitnejších surovín.
náhľad|vpravo|Bentonit je ílovitá hornina s obsahom ílových minerálov smektitu a montmorillonitu s vynikajúcimi sorbčnými vlastnosťami.
Klasifikácia nerudných surovín
Medzi nerudy sú radené nerastné suroviny rôznych druhov, často veľmi heterogénneho pôvodu a rôzneho ekonomického významu v rôznych druhoch priemyslu. Uvádzané sú rôzne klasifikácie, najčastejšie sa delia na: 
priemyselné minerály – sú to ložiská s vysokými koncentráciami užitočných minerálov, majú podobný často endogénny pôvod ako rudy.
priemyselné horniny – sú to ložiská s väčším množstvom surovín, obvykle bližšie k povrchu, majú hlavne exogénny pôvod.
stavebné suroviny – sú to rôzne druhy nerastných surovín použiteľné v stavebníctve, od prísad do betónov, dekoračných a obkladových kameňov po íly používané na výrobu tehiel.

Existujú i klasifikácie na základe pôvodu (magmatické, sedimentárne, zvetrávacie atď.).

 Nerudné suroviny Slovenska 
Asi 44% vyhradených ložísk na Slovensku v roku 2003 tvorili ložiská nerudných surovín. Na Slovensku sa ročne vyťaží okolo 10 miliónov ton nerudných surovín a ďalších takmer 14 miliónov ton stavebných surovín. Z hľadiska exportu sú najvýznamnejšie vápence, cementárske suroviny, magnezit, dolomit, bentonit a kamenná soľMichaeli, E., 2006: Nerastné bohatstvo Slovenskej republiky. Prešovská Univerztita, Prešov, 76 s..

 Referencie 

Kategória:Nerudy